Γιώργος Μπάρκογλου

Ο Γιώργος Μπάρκογλου (γεν. 8 Ιουλίου 1978) είναι Έλληνας παλαίμαχος ποδοσφαιριστής που πλέον αγωνίζεται με το Σύνδεσμο βετεράνων παικτών του Αιγάλεω Α.Ο. Υπήρξε επιθετικός χαφ και έπαιζε κυρίως στο κέντρο της επίθεσης, ενώ διέθετε μεγάλη ευχέρεια στο σκοράρισμα.

Βιογραφικά στοιχεία 

Ο Γιώργος Μπάρκογλου είναι γιος του παλαίμαχου ποδοσφαιριστή Δημήτρη Μπάρκογλου, ο οποίος αγωνίσθηκε σε Δάφνη Δαφνίου, Αιγάλεω, Πανελευσινιακό και Χαϊδάρι τις δεκαετίες του '70 και του '80. Ξεκίνησε να παίζει επαγγελματικό ποδόσφαιρο στο Χαϊδάρι το 1994 στη Γ΄ Εθνική. Έπαιξε για δύο σεζόν και στη συνέχεια άλλαξε πολλές ομάδες, ανά δύο σεζόν κατά μέσο όρο, ανεβαίνοντας συνεχώς σε μεγαλύτερες κατηγορίες. Έπαιξε από δυο χρόνια με τον Πανελευσινιακό και τον Παναιτωλικό στη  Β΄ Εθνική και έκανε το ντεμπούτο του στο πρωτάθλημα Α΄ Εθνικής στις 21 Ιανουαρίου 2001 με τον Άρη Θεσσαλονίκης. 

Αγωνίστηκε ακόμα στον Ακράτητο, στο Αιγάλεω (με το οποίο συμμετείχε στο κύπελλο ΟΥΕΦΑ την περίοδο 2004-05), στην Ξάνθη και στον Απόλλωνα Καλαμαριάς, πριν έρθει στον Πανιώνιο τη σεζόν 2008-09. Την περίοδο 2009-10 αγωνίσθηκε στο Λεβαδειακό, ενώ έκλεισε την καριέρα του στον Απόλλωνα. Σε χαμηλότερο επίπεδο, για σύντομο διάστημα, αγωνίσθηκε στο πρωτάθλημα της Γ΄ Εθνικής μαζί με τον πρώην συμπαίκτη του στο Αιγάλεω, Γιάννη Χλωρό με τα χρώματα του Α.Ο. Νέας Ιωνίας, όπου είχαν ρόλο παικτών-προπονητών (2015).

Καριέρα

Παραπομπές

Πηγές 

 Αφιέρωμα στη Σούπερ Λιγκ 2008-09, "Εθνοσπόρ" (25-8-2008), σελ. 49-51.

Έλληνες ποδοσφαιριστές
Ποδοσφαιριστές Πανιωνίου
Ποδοσφαιριστές Πανελευσινιακού
Ποδοσφαιριστές Παναιτωλικού
Ποδοσφαιριστές Άρη Θεσσαλονίκης
Ποδοσφαιριστές Λεβαδειακού
Ποδοσφαιριστές Απόλλων Καλαμαριάς
Ποδοσφαιριστές Α.Ο. Ξάνθη
Ποδοσφαιριστές Αιγάλεω Α.Ο.
Ποδοσφαιριστές Ακράτητου Άνω Λιοσίων
Επιθετικοί ποδοσφαιριστές
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Γ΄ Εθνικής Ελλάδας
Ποδοσφαιριστές Α.Ο. Χαϊδαρίου
Ποδοσφαιριστές Α.Ο. Κέρκυρας
Ποδοσφαιριστές Απόλλων Σμύρνης